107 
Følgende Arter har i Island deres Nordgrænse: 
Sida crystallina 
Lathonura rectirostris 
Lynceus guttatus. 
Af Tab. 8 ses det, at Hyppighedsprocenterne for disse Arters 
Vedkommende er i jævn Falden, naar vi gaar fra sydligere til 
mere nordlige Egne. 
Graptoleberis testudinaria, der desuden forekommer i Grønland, 
viser en meget stærk gradvis Aftagen fra Schweiz gennem Tysk¬ 
land og Island til Grønland. 
Af Tab. 4 ses det, at de 2 af disse Arter {Sida crystallina og 
Graptoleberis testudinaria) har deres Optimum indenfor Højde¬ 
gruppe I, altsaa i den varmeste Del af Island; de 2 andre Arter 
er kun fundet en enkelt Gang paa Island. 
Men til Trods for, at disse mere sydlige Arter forekommer paa 
Island, maa Islands Fauna dog siges at være langt mere 
beslægtet med arktiske og subarktiske Faunaer end 
med tempererede Faunaer, idet de nævnte sydlige Arter 
kun forekommer meget spredt og i ringe Mængder, medens de 
arktiske Arter er almindeligt forekommende og hyppigt i saa store 
Mængder paa en Lokalitet, at de maa siges at være Karakterdyr 
for den paagældende Lokalitet. 
Islands Entomostrakfauna er saaledesarktisk-sub- 
arktisk, og Ekman regner derfor ogsaa med god Ret Island med 
til den af ham opstillede boreo-subglaciale Region, der omfatter 
alle de Egne, der har en arktisk eller subarktisk Fauna, og som 
har været nediset under den store Istid. 
Den islandske Fauna sammenlignet med andre 
nordiske Landes Fauna. 
I de arktiske og halvarktiske Lande, hvis Entomostrakfauna er 
blevet undersøgt, er der fundet følgende Antal Arter: 
Grønland. 54 
Højsverige. 49 
Island. 39 
Jamal. 39 
Ser vi bort fra Ostracoderne og Harpacticiderne, der kun er 
